nb da da en da en nl en it da da en es pt pt en da da da da sv pl da da da es da da da da da da da sv da da da da sv pt da da da da da da da sv de da sv da da sv da da da da da sv da da da da sv en en da pl da da da da da da da de da da da da da nl es nl da en id sv sl de en jv fr de uk zh en fr da
Jeg har længe været generet af TI-Nspires startup. Hver gang den startede op fik jeg beskeden “Vil du erstate eller overskrive eksisterende filer”. Et program der er klogt nok til at løse ligninger af en vilkårlig orden burde vel også kunne huske, hvad jeg valgte sidste gang?
Jeg fik endelig taget mig sammen til at ringe til TI og fik løsningen af dem:
Start programmet igen og skift sproget tilbage til Dansk. Når man starter programmet op igen vil man for sidste gang blive spurgt, om man ønsker at overskrive eller erstate eksisterende filer.
Der har været en del debat på det sidste om Grooveshark – senest i en artikelserie i Politiken. Grooveshark stiller al verdens musik til rådighed for brugerne – fuldstændig gratis. Det lyder jo sådan set meget godt – bortset fra at rettighedshaverne ikke får nogen betaling for afspilningen af deres numre. Grooveshark påstår at de fjerne musikken, hvis man gør dem opmærksom på at nogen rettigheder bliver overtrådt, men tilsyneladende er det faktum, at musikken dukker op igen kort tid efter at den er fjernet. En del af debatten handler om, hvorvidt man skal lukke for adgangen til Grooveshark fra internetudbyderne.
Jeg har læst to argumenter for at bruge Grooveshark
Jeg mener ikke, at andre skal bestemme, hvad man må se på internettet. Der er mange, der bare vil have lov at surfe frit.
(Thomas Steen Rasmussen, censurfridns.dk i Politiken)
Det første argument er naturligvis en komplet moralsk glidebane. Som min gamle tysklærer i folkeskolen altid spurgte, “Hvis din nabo slår ihjel – må du så også slå ihjel?”. Det andet argument køber jeg ærlig talt heller ikke. Hvis noget er ulovligt, så skal det naturligvis også kunne stoppes på nettet – Thomas Steen Rasmussen synes åbenbart også at børneporno på nettet er helt ok, hvis man skal følge hans argumentation.
Der findes masser af gode og nærmest gratis alternativer til Grooveshark på nettet. De har alle det tilfælles, at musikerne får betaling for deres numre (omend det ikke er særlig meget) og at musikken er nemt tilgængelig.
TDC Play. Kræver godt nok at man er kunde hos TDC – men hvis man alligevel er det (det er vi), så er det jo oplagt.
WIMP og Spotify – betal et abonnement og få adgang til rigeligt med musik
BibZoom – Bibliotekernes gratis musiksamling – den er stor og det er gratis at downlåne musikken.
Afspil netværksmusik fra iPod Touch
Jeg lovede i et tidligere indlæg, at jeg ville forklare hvordan man kan bruge sin iPod Touch til at afspille musik fra en UPnP server. Men kan både sætte sin normale computer op som en UPnP server og man kan sætte de fleste nyere netværksservere (NAS) til at fungere som UPnP. I dette tilfælde har vi en Synology DS-106e sat op som UPnP, men tricket burde virke med alle enheder, der er sat op som UPnP servere.
Tricket er virkelig simpelt – man downloader bare Media Link Player Lite fra iTunes Store til sin iPod Touch eller iPhone. Start programmet op og sørg for at iPod og UPnP server køre på samme netværk, så finder Media Link Player Lite automatisk UPnP serveren og man får et vindue med oversigt over al musik på serveren. Her kan man sortere efter kunstnere, albummer, genre, m.m. (alle de ting, der ikke virkede på Amitech Internetradio 301) og så afspiller iPod’en ellers musikken på samme måde, som hvis man havde overført musikken direkte til sin iPod Touch. Og prisen for Media Link Player Lite… ja, den er gratis!
(og så kan den i øvrigt også vise billeder og afspille video fra din UPnP server, men det er jo en helt anden historie…)
I søndags havde Politiken en test af netradioer. Konklusionen er, at den billige netradio er bedst. Det er jeg fuldstændig enig i – Politiken har bare glemt at tjekke den aller billigste netradio… Vinderen af testen er Client Odin 01 til 1300,-. Her i huset har vi en Amitech Internet Radio 301, som kan – næsten (mere om det senere) – det samme som Client Odin 01 og som kostede os 600,- fra ny!!
Det smarte ved en netradio er, at man har adgang til alle verdens radiostationer uden de store armbevægelser. Det er genialt når man både vil høre danske hits, fransk pop og engelske nyheder. Desuden kan mange netradioer afspille musikfiler fra en UPnP afspiller, så man kan høre al sin egen digitale musik og playlister på internetradioen.
Vi har en forvejen en Synology DS-106e NAS sat op til at gøre printeren til en netværksprinter. Den kan urimelig mange ting og heriblandt også fungere som UPnP server, hvorfor den digitale musiksamling er tilgængelig i hele huset.
Amitech Internetradioen fungerer perfekt som internetradioafspiller. Det er nemt at navigere blandt stationerne og man kan gemme sine 5 favoritter på genvejstaster. Desuden kan man via nettet gemme sine favoritstationer i radioens menu “My Stuff”, så man også kan have hurtig adgang til mere end de 5 favoritter. Opsætningen af det er nem og den slutter til vores trådløse net uden problem og hver gang.
UPnP afspilleren fungerer til gengæld ikke helt efter hensigten. Der er adgang til alle musikfilerne på Synology-serveren og de kan afspilles uden problemer på internetradioen, men sorteringen af filerne virker overhovedet ikke. Man kan således ikke søge på kunstner, album, genre eller noget som helst andet – kun høre den alle sammen eller ingen. Eller nærmere: Man kan udmærket godt lave de omtalte søgninger, men når man forsøger at afspille musikfilerne sker der absolut ingenting. Jeg har på nettet set en anden bruger beskrive det samme problem med en Synolgy NAS og en Amitech afspiller, så jeg frygter at der er et generelt kompatibilitetsproblem mellem de to produkter.
Der er dog en ting som Amitech Internetradio 301 ikke kan, som Client Odin 01 og de andre i Politkens test kan, nemlig at afspille helt normale FM radiostationerne. Men helt ærligt: Hvad skal man bruge det til, når man har en internetradio – alle de normale FM-kanaler er alligevel tilgængelige via nettet.
Så skal man købe sig en Amitech Internetradio? Absolut, hvis man har et trådløst netværk og vil have alverdens radio ind i huset. Går man med en drøm om at sætte al sin digitale musik fri, så skal man kigge sig om efter et andet produkt. Fx en iPod Touch som faktisk kan fungere fint som UPnP afspiller – mere om dette i et andet indlæg.
Er computeren kraftig nok…
Jeg har netop brugt den gratis service fra canyourunit.com. Det fungerer simpelthen fantastisk – man indtaster programmets navn og så undersøger sitet om der er hardware nok til at køre programmet, nemt og meget brugbart.
En super nem måler til bredbåndshastigheden er nu tilgængelig på nettet. På www.it-borger.dk/verktojer/bredbaandsmaaleren kan man måle hastigheden af sin bredbåndsforbindelse. Jeg har netop gjort det og resultatet stemmer (heldigvis) fint overens med det vi betaler for…
Drag’n’drop til Sony Walkman virkede ikke
Jeg har en Sony NWZ-B143F mp3-afspiller, som Sony på deres hjemmeside lover virker med drag’n’drop fra Windows Explorer. Det viste sig bestemt ikke at være tilfældet… Når jeg tilsluttede den kunne jeg godt oprette mapper på afspilleren via Explorer, men overførsel af filer var kun muligt via Windows Media Player 🙁
Efter at have bøvlet med at få det fixet kontaktede jeg Sony Support for at høre om de kunne hjælpe. Det kunne de helt sikkert ikke – man kunne nærmest høre supporteren bladre i afspillerens brugsanvisning, mens der blev foreslået ting jeg naturligvis havde prøvet før – surt!
Men så var Google min ven endnu en gang! En søgning afslørede et forumindlæg, hvor en venlig sjæl foreslog, at man blot indstallerede den som en usb-lagerenhed i stedet. Da jeg først havde gjort det fungerede det upåklageligt fra Windows Explorer.
Jeg ændrede den til en usb-lagerenhed ved at højreklikke på “Min computer” i Windows Explorer (kan også gøres fra skrivebordet, hvis man har et ikon dér) og så vælge “Egenskaber”. På fanebladet “Hardware” valgte jeg “Enhedshåndtering” og under “Portable devices” (ved ikke hvad de kalder det på dansk) fandt jeg min Sony Walkman. Jeg højreklikkede og valgte “Opdater drivere”, hvor jeg påstod at jeg selv havde driverne og at jeg selv ville vælge dem. Herefter var der to valgmuligheder, hvor jeg valgte “USB lagringsenhed”.
Oftest har høj-teknologiske problemer lav-teknologiske løsninger…
Min egen laptop (Lenovo ThinkPad z61t) er til reparation og har nu været det i snart en måned (mere om det senere), så i mellemtiden er jeg begrænset til at måtte bruge min arbejdscomputer i stedet (Lenovo 3000 N100). Men det gik hverken værre eller bedre end at arbejdscomputeren slukkede af sig selv efter ca 5 minutters arbejde!! Den blev samtidig enorm varm i venstre side, så jeg regnede hurtigt ud at det måtte være CPU-køleren, der ikke virkede… Hvordan løser man sådan et problem? Ja, når den interne CPU blæser ikke virker, så må man jo installere en ekstern!! Og det virkede upåklageligt – om end det var lidt koldt om fingrene at sidde og skrive i stiv sidevind.
Efterfølgende bragte jeg computeren til IT-afdelingen og fik skiftet den interne CPU blæser, så nu er kan jeg bruge computeren igen uden at skulle fryse om fingrene
Jeg har længe været generet af TI-Nspires startup. Hver gang den startede […]
Grooveshark – Nej tak
Der har været en del debat på det sidste om Grooveshark – […]
Jeg har netop lavet en grundig analyse af de sidste mange superligakampe […]
Med den overskrift skulle man jo tro, at indlægget her handler om […]
Åfløjen 8, st.th. sælges
Så er vores dejlige lejlighed blevet sat til salg. Vi glæder os […]
Peter Wheeler til Videnskabsteori for viderekommende
rus-vulcan.com til Videnskabsteori for viderekommende
Jyttte Overgaard til Besøg ikke Grantoftegård
bredsig.dk til TI-Nspire startup
kbl til Besøg ikke Grantoftegård
Dette wp-site er lavet af bredsig.